2019. gada Noteikumi Nr.

Rīgā (prot. Nr. .§)

**Ministru kabineta noteikumu projekta** "**Grozījumi Ministru kabineta 2016. gada 19. janvāra noteikumos Nr. 50** "**Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi**" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts (turpmāk – noteikumu projekts) sagatavots ar mērķi pilnveidot darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – 1.1.1. SAM) 1.1.1.2. pasākuma "Pēcdoktorantūras pētniecības atbalsts" (turpmāk – 1.1.1.2. pasākums) ietvaros noteiktos ieviešanas nosacījumus zinātniskajām institūcijām un komersantiem, kas sadarbībā ar pēcdoktorantiem var iesniegt un īstenot pētniecības pieteikumus.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots saskaņā ar:* Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu;
* informatīvajā ziņojumā "Pēcdoktorantūras pētniecības programmas vidusposma izvērtējums un priekšlikumi turpmākajiem saturiskiem un procedurāliem uzlabojumiem" sniegtajiem priekšlikumiem, lai sekmētu 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" kopīgo un specifisko iznākuma rādītāju izpildi un Latvijas Viedās specializācijas stratēģijas (turpmāk – RIS3) mērķu sasniegšanu;
* Valdības rīcības plānā[[1]](#footnote-1) dotais uzdevums Nr. 058 "Izvērtēt iespējas piesaistīt papildu investīcijas ES struktūrfondu programmu ietvaros zinātnisko institūciju un komercsektora sadarbības stimulēšanai praktiskās pētniecības programmas īstenošanai (1.1.1.1. pasākums "Praktiskas ievirzes pētījumi") 1) Balstoties uz ES struktūrfondu vidusposma izvērtējumu, 1.1.1.1. pasākumam papildus piesaistīti 20 milj. *euro*, lai papildus nodrošinātu aptuveni 50 praktisko pētījumu īstenošanu, kas vērsti uz tautsaimniecības attīstībai svarīgu produktu vai pakalpojumu attīstību Latvijas viedās specializācijas jomās".
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2016. gada 19. janvāra noteikumi Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi" (turpmāk – noteikumi Nr. 50) nosaka kārtību, kādā tiek īstenots 1.1.1.2. pasākuma Valsts izglītības attīstības aģentūras (turpmāk – aģentūra) Eiropas Reģionālās attīstības fonda projekta Nr. 1.1.1.2/16/I/001 "Atbalsts pēcdoktorantūras pētniecības īstenošanai" (turpmāk – VIAA projekts), kā arī Zinātnisko institūciju reģistrā reģistrētu zinātnisko institūciju un Uzņēmumu reģistrā reģistrētu komersantu sadarbībā ar pēcdoktorantu īstenotie pētniecības pieteikumi.Lai nodrošinātu 1.1.1.2. pasākuma sekmīgu ieviešanu un veicinātu Eiropas Savienības struktūrfondu finansējuma apguvi, noteikumos Nr. 50 nepieciešams veikt grozījumus.1) Analizējot pētniecības pieteikumu esošo atlases kārtu rezultātus, redzams, ka pirmajā atlases kārtā tiek īstenoti 132 pētniecības pieteikumi, otrajā atlases kārtā - 61 pētniecības pieteikums, bet trešajā atlases kārtā aģentūras pētniecības pieteikumu vērtēšanas komisija ir pieņēmusi lēmumu atbalstīt vai atbalstīt ar nosacījumiem 82 pētniecības pieteikumu iesniedzējus. Līdz ar to, kopā pētniecības pieteikumu 1. - 3. atlases kārtā tiek īstenoti vai ir pieņemts pozitīvs lēmums par 275 pētniecības pieteikumu īstenošanu. Ņemot vērā līdzšinējo pētniecības pieteikumu iesniegumu skaitu (pirmajā atlases kārtā 246 iesniegumi, otrajā atlases kārtā 160 iesniegumi, trešajā atlases kārtā 203 iesniegumi), īstenoto pētniecības pieteikumu skaitu, kā arī noteikumos Nr. 50 plānoto 118 jaunu amata vietu skaitu un 260 jauno zinātnieku skaitu, kuriem pilnveidotas kompetences (kopā 378), tiek plānots, ka ceturtās atlases kārtā varētu tikt paredzēts finansējums indikatīvi 103 pētniecības pieteikumu atbalstam. Vienlaikus, esošo atlases kārtu analīzes rezultātā redzams, ka, lai arī otrās un trešās atlases kārtas ietvaros (a) ar saimniecisko darbību saistīto pētniecības pieteikumu atbalstam tika paredzēts finansējums 50 procentu apmērā no kopējā attiecīgajai atlases kārtai pieejamā finansējuma un (b) pētniecības pieteikumu iesniegumu vērtēšanā papildu punktu varēja piešķirt tiem pētniecības pieteikumiem, kuri kā līdzfinansējumu piesaista privāto finansējumu, tas tomēr nav būtiski palielinājis komersantu iesaisti pētniecības pieteikumu īstenošanā un sniegumu ieguldījumu iznākuma rādītāja – *privātās investīcijas, kas papildina valsts atbalstu inovācijām vai pētniecības un izstrādes projektiem (i.1.1.1.f)* – sasniegšanā. Pētniecības pieteikumu pirmās un otrās atlases kārtas ietvaros ar saimniecisko darbību saistību pētniecības pieteikumus katrā kārtā īsteno viens komersants, savukārt trešās atlases kārtas ietvaros no iesniegtajiem 7 pētniecības pieteikumiem, lēmums atbalstīt vai atbalstīt ar nosacījumiem pieņemts par 4 pētniecības pieteikumiem, no kuriem 3 pētniecības pieteikumus ir iesnieguši komersanti. Tādējādi 1. - 3. atlases kārtā kopā varētu tikt īstenoti 6 pētniecības pieteikumi. Savukārt, attiecībā uz kopējo pētniecības pieteikumu plānoto ieguldījumu iznākuma rādītāja – *privātās investīcijas, kas papildina valsts atbalstu inovācijām vai pētniecības un izstrādes projektiem (i.1.1.1.f) –* sasniegšanā, redzams, ka 275 īstenoto vai atbalstīto pētniecības pieteikumu līdzfinansēšanai plānots piesaistīt privāto līdzfinansējumu 0,76 milj. *euro* apmērā, kas ir tikai 23,8 procenti no 1.1.1.2. pasākuma kopējās plānotās iznākuma rādītāja vērtības. No augstāk minētā secināms, ka 1.1.1.2. pasākuma ietvaros ir zema komercsektora aktivitāte un liels ar saimniecisko darbību nesaistīto pētniecības pieteikumu īpatsvars. Kamēr, 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) pirmās un otrās atlases kārtas ietvaros praktisko pētījumu īstenošanai piesaistīts privātais finansējums 7,82 milj. *euro* apmērā jeb 81,3 procenti no 1.1.1.1. pasākuma iznākuma rādītāja – *privātās investīcijas, kas papildina valsts atbalstu inovācijām vai pētniecības un izstrādes projektiem (i.1.1.1.f) –* plānotās vērtības, t.i. 9,62 milj. *euro*. Cita starpā, šobrīd vērtēšanas procesā ir 1.1.1.1. pasākuma trešās atlases kārtas ietvaros iesniegtie projektu iesniegumi, kas arī sniegs ieguldījumu šī iznākuma rādītāja plānotās vērtības sasniegšanā.Attiecīgi, ņemot vērā iepriekš minēto, kā arī to, ka 1.1.1.2. pasākuma primārais mērķis tomēr ir pilnveidot pēcdoktorantu prasmes un kompetences, lai sekmētu karjeras uzsākšanas iespējas pētniecības pieteikuma iesniedzēja institūcijā, rosinām daļu no pētniecības pieteikumu īstenošanai paredzētā finansējuma novirzīt 1.1.1.1. pasākuma ceturtās atlases kārtas īstenošanai, lai atbalstītu zinātnisko institūciju vai komersantu pētniecības tēmu piedāvājumus, kas sniedz lielāku ieguldījumu tautsaimniecības attīstībā un sabiedrības vajadzību risinājumu nodrošināšanā un privātā finansējuma piesaitē. Tādējādi, tiktu sniegts atbalsts gan 1.1.1.2. pasākuma noteikumos Nr. 50 plānotajam kopējam jauno zinātnieku skaitam, t.i. 378 pēcdoktorantu jaunu amata vietu izveidei un kompetenču pilnveidei, gan arī veicināta Valdības rīcības plānā[[2]](#footnote-2) dotā uzdevuma Nr. 058 "Izvērtēt iespējas piesaistīt papildu investīcijas ES struktūrfondu programmu ietvaros zinātnisko institūciju un komercsektora sadarbības stimulēšanai praktiskās pētniecības programmas īstenošanai (1.1.1.1. pasākums "Praktiskas ievirzes pētījumi") 1) Balstoties uz ES struktūrfondu vidusposma izvērtējumu, 1.1.1.1. pasākumam papildus piesaistīti 20 milj. *euro*, lai papildus nodrošinātu aptuveni 50 praktisko pētījumu īstenošanu, kas vērsti uz tautsaimniecības attīstībai svarīgu produktu vai pakalpojumu attīstību Latvijas viedās specializācijas jomās" izpilde. Tostarp jāmin, ka 1.1.1.1. pasākuma projektu iesniegumu vērtēšanas kritērijs Nr. 3.4.2. "Jauno zinātnieku skaits (pilnas slodzes ekvivalents), kuriem projekta īstenošanas ietvaros pilnveidota kompetence, ieskaitot karjeras izaugsmes un personāla atjaunotnes procesus" paredz, ka tiem praktiskās ievirzes pētījumu projektiem, kas projekta ietvaros plāno pilnveidot jauno zinātnieku kompetences, ieskaitot karjeras izaugsmes un personāla atjaunotnes procesus, projektu iesniegumu vērtēšanas procesā var tikt piešķirti divi punkti. Tādējādi, tiek veicināts tas, ka zinātniskās institūcijas un komersanti praktiskās ievirzes pētījumu projektu īstenošanā paredz iesaistīt arī jaunos zinātniekus – pēcdoktorantus.Cita starpā, ņemot vērā, ka 1.1.1.2. pasākuma pētniecības pieteikumu ceturtās atlases kārtas ietvaros tiek paredzēts saīsināt viena pētniecības pieteikuma maksimālo īstenošanas termiņu līdz 30 mēnešiem, bet ne ilgāk kā līdz 2023. gada 30. jūnijam (pašreizējo 36 mēnešu vietā), šobrīd netiek plānots īstenot piekto atlases kārtu. (Detalizētāka informācija par pētniecības pieteikuma īstenošanas termiņa saīsinājumu norādīta šajā anotācijas sadaļā pie 6) apakšpunkta).Grozījumu rezultātā 1.1.1.2. pasākuma ietvaros pētniecības pieteikumiem pieejamais kopējais attiecināmais finansējums tiktu samazināts par 13 000 000 *euro*, tajā skaitā attiecīgi samazinot ERAF finansējuma daļu par 11 050 000 *euro*, valsts budžeta daļu par 1 267 500 *euro* un nacionālā privātā līdzfinansējuma daļu par 682 500 *euro*, vienlaikus attiecīgi samazinot kopējo 1.1.1.2. pasākumam pieejamo finansējumu. Grozījumiem noteikumu Nr. 50 9. un 9.1 punktā nav tiešas ietekmes uz pētniecības pieteikuma iesniedzējiem, bet rosināto grozījumu rezultātā, aģentūrai būs nepieciešams veikt grozījumus VIAA projektā, precizējot projekta kopējo attiecināmo finansējumu.2) 1.1.1.2. pasākumā pētniecības pieteikumiem līdz 2023. gada 31. decembrim jāsniedz ieguldījums šādu 1.1.1. SAM iznākuma rādītāju sasniegšanā: a) jauno produktu un tehnoloģiju skaits, kas ir komercializējami un kuru izstrādei sniegts atbalsts pētniecības pieteikuma ietvaros, – 416;b) privātās investīcijas, kas papildina valsts atbalstu inovācijām vai pētniecības un izstrādes projektiem, – 3 200 000 *euro*;c) komersantu skaits, kuri sadarbojas ar pētniecības institūcijām, – 100.Ņemot vērā, ka 1.1.1.2. pasākumam pieejamo finansējumu rosināts samazināt par 13 000 000 *euro*, tajā skaitā attiecīgi samazinot ERAF finansējuma daļu par 11 050 000 *euro*, valsts budžeta daļu par 1 267 500 *euro* un nacionālā privātā līdzfinansējuma daļu par 682 500 *euro*, attiecīgi tiek rosināts samazināt 1.1.1.2. pasākuma ietvaros plānoto sasniedzamo iznākuma rādītāju vērtības, paredzot, ka 1.1.1.2. pasākuma ietvaros kopumā jāizstrādā 279 jauni produkti un tehnoloģijas, kas ir komercializējamas (samazinājums par 137 vienībām), pētniecības pieteikumu īstenošanai jāpiesaista privātais finansējums 1 364 967 *euro* apmērā (samazinājums 1 835 033 *euro*), kā arī pētniecības pieteikumu īstenošanā jāsadarbojas ar 87 komersantiem (samazinājums par 13 komersantiem). Minētie aprēķini veikti, ņemot vērā:* darbības programmā plānotās un attiecīgajos 1.1.1. SAM pasākumu īstenošanas noteikumos noteiktās iznākuma rādītāju vērtības;
* faktiskās iznākuma rādītāja – jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros – izpildes saistības 1.1.1.1. pasākuma pirmās un otrās atlases kārtas ietvaros, kas pārsniedz sākotnēji plānoto apmēru;
* 1.1.1.1. pasākuma trešās atlases kārtas ietvaros sagaidāmo iznākuma rādītāja apmēru, kas aprēķināti, balstoties uz pirmās un otrās kārtas ietvaros faktiski uzņemto saistību analīzi;
* 1.1.1.2. pasākuma un 1.1.1.3. pasākuma "Inovāciju granti studentiem" ietvaros uzņemtajām saistībām attiecībā uz iznākuma rādītāju izpildi;
* 1.1.1. SAM pasākumu ietvaros plānotās publiskā attiecināmā finansējuma pārdales.

Grozījumiem noteikumu Nr. 50 6.1.2.3., 6.1.2.4. un 6.1.2.5. apakšpunktā nav tiešas ietekmes uz pētniecības pieteikuma iesniedzējiem, bet rosināto grozījumu rezultātā, aģentūrai būs nepieciešams veikt grozījumus VIAA projektā, precizējot iznākuma rādītāju līdz 2023. gada 31. decembrim sasniedzamās vērtības.3) Spēkā esošie noteikumi Nr. 50 paredz, ka pētniecības pieteikuma iesniedzējs pētniecības pieteikumu var īstenot individuāli vai partnerībā ar Latvijas vai ārvalsts zinātnisko institūciju, augstskolu vai komersantu, kas uzņem pēcdoktorantu un nodrošina pieeju infrastruktūrai un cilvēkresursiem, bet negūst nekādas ekonomiskās priekšrocības un intelektuālā īpašuma tiesības, kas izriet no pētniecības pieteikuma ietvaros veiktajām darbībām. Intelektuālā īpašuma tiesības saskaņā ar Eiropas Komisijas 2014. gada 21. marta Regulas (ES) Nr. [316/2014](http://eur-lex.europa.eu/eli/reg/2014/316/oj/?locale=LV) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām (turpmāk – regula Nr. 316/2014) 1. panta "h" apakšpunktu sevī ietver gan autortiesības un blakustiesības, gan rūpnieciskā īpašuma tiesības.Autortiesības aizsargā autora radošās darbības rezultātā radīto intelektuālo darbu. Saskaņā ar Autortiesību likuma 2. panta otrajā daļā minēto, autortiesības attiecināmas uz literāriem, zinātnes, mākslas un citiem minētā likuma [4. pantā](https://likumi.lv/ta/id/5138#p4) norādītajiem darbiem, neatkarīgi no darba uzdevuma un vērtības, izpausmes formas vai veida. No minētā izriet, ka pētniecības pieteikuma ietvaros izstrādātā zinātniskā raksta autoram, tostarp līdzautoram, piemērojamas autortiesības uz konkrēto zinātnisko rakstu. Tādējādi, spēkā esošais noteikumu Nr. 50 20. punkta regulējums ir nelabvēlīgs attiecībā uz pētniecības pieteikuma īstenošanā piesaistīto sadarbības partnera zinātnisko personālu, kas sniedzis ieguldījumu kopīgā zinātniskā raksta izstrādē, jo neparedz iespēju sadarbības partnera zinātniskajam personālam būt par līdzautoru un gūt autortiesības uz pētniecības pieteikuma ietvaros kopīgi izstrādātajiem zinātniskajiem rakstiem.Lai radītu labvēlīgākus nosacījumus un veicinātu tostarp starptautisku kopīgi izstrādātu zinātnisko rakstu skaita pieaugumu, kā arī nodrošinātu vienotu noteikumos Nr. 50 lietoto terminoloģiju, nepieciešams veikt grozījumu noteikumos Nr. 50, paredzot, ka sadarbības partneris negūst ekonomiskās priekšrocības un tehnoloģiju tiesības no pētījuma ietvaros veiktajām darbībām. Tādējādi, tiks paredzēts, ka pētniecības pieteikuma sadarbības partneris nevar gūt ekonomiskās priekšrocības un tehnoloģiju tiesības, piemēram, neiegūst tiesības uz pētniecības pieteikuma ietvaros izstrādātā jaunā produkta vai tehnoloģijas prototipa patentēšanu, bet varēs būt par līdzautoru un gūt autortiesības uz pētniecības pieteikumā kopīgi izstrādāto zinātnisko rakstu.Vienlaikus skaidrojam, ka Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014) neskaidro intelektuālā īpašuma terminoloģiju, bet regulē pieļaujamo publiskā finansējuma atbalsta intensitāti nemateriālo aktīvu iegūšanas, apstiprināšanas un aizstāvēšanas izmaksām. Tostarp, regulas Nr. 651/2014 2. panta 30. apakšpunktā norādītajā "nemateriālo aktīvu" definīcijā nav pilnvērtīgi skaidrots, kas ir saprotami kā nemateriālie aktīvi. Tādējādi, pilnvērtīgai pētniecības pieteikumu ietvaros radīto zinātību skaidrojuma nodrošināšanai noteikumos Nr. 50 tiek lietots regulas Nr. 316/2014 1. panta "b" apakšpunktā iekļautais termina "tehnoloģiju tiesības" skaidrojums, kas atspoguļo plaša spektra nemateriālo aktīvu veidus, t.i. tehnoloģiju tiesības ir zinātība un turpmāk minētās tiesības vai to kombinācijas, tostarp minēto tiesību pieteikumi vai reģistrācijas pieteikumi: i) patenti; ii) funkcionālie modeļi; iii) dizainparauga tiesības; iv) pusvadītāju izstrādājumu topogrāfijas; v) papildu aizsardzības sertifikāti medicīnas produktiem vai citiem produktiem, attiecībā uz kuriem iespējams saņemt šādus papildu aizsardzības sertifikātus; vi) augu selekcionāru sertifikāti; un vii) programmatūras autortiesības.Rosinātie grozījumi no to spēkā stāšanās brīža piemērojami visiem pētniecības pieteikumiem, tostarp var tikt piemēroti pirmās, otrās un trešās pētniecības pieteikumu atlases kārtas ietvaros īstenotajiem pētniecības pieteikumiem.4) Spēkā esošais noteikumu Nr. 50 21. punkts nosaka, ka, ja pētniecības pieteikumu plānots īstenot sadarbībā ar ārvalstu vai Latvijas zinātnisko institūciju, augstskolu vai komersantu, tad iesniedzot pētniecības pieteikuma iesniegumu aģentūrā, tam pielikumā jāpievieno sadarbības partnera vēstule par gatavību piedalīties pētniecības pieteikuma īstenošanā. Savukārt, pētniecības pieteikuma iesnieguma pielikuma "Zinātniskā apraksts" 3.4. punktā pētniecības pieteikumu iesniedzējiem ir jāsniedz informācija par sadarbības partnera kapacitāti, tai skaitā pieejamo infrastruktūru un pētnieciskajām iekārtām, atbildīgās personas kompetenci un esošiem galvenajiem pētījumiem attiecīgajā tēmā. Ievērojot minēto, redzams, ka EK ekspertiem pētniecības pieteikuma pielikumā ir pieejama pietiekama informācija, lai varētu izvērtēt sadarbības partnera kompetenci arī bez sadarbības partnera vēstules.Analizējot pētniecības pieteikumu trešās atlases kārtas rezultātus, konstatēts, ka no 203 iesniegtajiem pētniecības pieteikumiem trīs pētniecības pieteikumi noraidīti, jo pielikumā nebija pievienota sadarbības partnera parakstīta vēstule par gatavību piedalīties pēcdoktoranta pētījumā, un divi pētniecības pieteikumi noraidīti, jo pielikumā nebija pievienota gan sadarbības partnera vēstule, gan zinātniskais apraksts. Tādējādi, no minētā secināms, ka pētniecības pieteikuma iesniedzējam, tiek radīts administratīvais slogs attiecībā uz pētniecības pieteikuma iesnieguma sagatavošanu un iesniegšanu, jo, ja pētniecības pieteikuma iesniegumam nav pievienota sadarbības partnera vēstule, tas tiek noraidīts pēc noraidāmā administratīvā vērtēšanas kritērija un netiek tālāk virzīts EK ekspertiem zinātniskās kvalitātes vērtēšanai. Cita starpā, šāda administratīva nosacījuma dēļ, var būt gadījumi, kad pētniecības pieteikumu vērtēšanas procesā tiek noraidīti zinātniski nozīmīgi un kvalitatīvi pēcdoktorantu pētniecības pieteikumi.Ievērojot minēto, lai samazinātu administratīvo slogu pētniecības pieteikumu iesniedzējiem, ir nepieciešams veikt grozījumus noteikumu Nr. 50 21. punktā, svītrojot prasību par pētniecības pieteikuma iesniegumam pielikumā pievienojamo sadarbības partnera vēstuli par gatavību piedalīties un nodrošināt piekļuvi tā rīcībā esošai infrastruktūrai un citiem resursiem, kas nepieciešami pēcdoktoranta pētījuma īstenošanai.Papildus informējam, ka rosināto grozījumu rezultātā joprojām paliek spēkā noteikumu Nr. 50 21. punkta nosacījums, kas paredz, ka pēc pētniecības pieteikuma apstiprināšanas pētniecības pieteikuma iesniedzējs un sadarbības partneris noslēdz sadarbības līgumu, kurā paredz saturiskās, tehniskās un finansiālās sadarbības nosacījumus, pušu tiesības, pienākumus un atbildību, kā arī piekļuvi sadarbības partnera infrastruktūrai un citiem resursiem pētniecības pieteikuma ietvaros nepieciešamo pētījumu īstenošanai.Skaidrojam, ka noteikumu projektā ietvertais regulējums ir labvēlīgāks pētniecības pieteikumu iesniedzējiem, jo tiek radīti nosacījumi, ka pētniecības pieteikuma iesniegumu nevar noraidīt tikai tāpēc, ka formāli tam nav pievienota sadarbības partnera vēstule. Cita starpā, minētā nosacījuma atcelšana, neliedz pētniecības pieteikuma iesniedzējiem, ja tie uzskata par nepieciešamu, pētniecības pieteikumam pielikumā pievienot sadarbības partnera vēstuli par gatavību piedalīties pētniecības pieteikuma īstenošanā.Rosinātajiem grozījumiem nav ietekmes uz pētniecības pieteikuma iesniedzējiem, kas pieteikumus ir iesnieguši pirmajā, otrajā un trešajā pētniecības pieteikumu atlases kārtā, bet grozījumi būs saistoši ceturtās atlases kārtas ietvaros iesniegtajiem pētniecības pieteikumiem.5) Saskaņā ar spēkā esošo noteikumu Nr. 50 14.4. apakšpunktu, aģentūra izvērtē konkrētajā atlases kārtā iesniegtos pētniecības pieteikumus atbilstoši attiecīgās atlases kārtas vērtēšanas kritērijiem, kas tostarp paredz, ka, ja tiek plānots īstenot ar saimniecisko darbību nesaistītu pētniecības pieteikumu, tad tiek vērtēta: a) pētniecības pieteikuma iesniedzēja atbilstība pētniecības organizācijas definīcijai, b) plānotā pētniecības pieteikuma (pētījuma) nesaimnieciskais raksturs, c) kā arī vai pētniecības pieteikumā veiktās darbības atbilst noteiktajam par efektīvu sadarbību. Tieši tādu pašu izvērtējumu saskaņā ar spēkā esošo noteikumu Nr. 50 32.10.1. apakšpunktu aģentūrai jāveic pētniecības pieteikumu īstenošanas uzraudzības periodā. Tādējādi, no šobrīd spēkā esošā regulējuma izriet, ka viena ar saimniecisko darbību nesaistīta pētniecības pieteikuma īstenotāja atbilstību pētniecības organizācijai, pētījuma nesaimnieciskajam raksturam un efektīvai sadarbībai aģentūra šobrīd vērtē trīs reizes vienas atlases kārtas ietvaros, t.i. sākotnēji, vērtējot iesniegtā pētniecības pieteikuma iesnieguma atbilstību pētniecības pieteikumu vērtēšanas kritērijiem, otro reizi vērtē apstiprinātā pētniecības pieteikuma vidusposmā, bet trešo reizi pētniecības pieteikuma īstenošanas noslēgumā. Tostarp informējam, ka lielākoties vienas un tās pašas zinātniskās institūcijas sadarbībā ar pēcdoktorantiem īsteno ar saimniecisko darbību nesaistītus pētniecības pieteikumus ne tikai vienā pētniecības pieteikumu atlases kārtā, bet gan pirmajā un otrajā atlases kārtā, kā arī plāno īstenot trešajā atlases kārtā. Tādējādi, zinātniskajām institūcijām, katru reizi jāsniedz dokumentācija, kas pamato atbilstību pētniecības organizācijas statusam. Minētās dokumentācijas iesniegšana tostarp var pārklāties. Piemēram, 2019. gadā zinātniskās institūcijas aģentūrā sniedza visu nepieciešamo dokumentāciju pirmās atlases kārtas ietvaros īstenoto pētniecības pieteikumu vidusposma zinātniskās kvalitātes izvērtēšanai, kā arī tā paša gada vasarā, t.i., 2019. gada 15. jūlijā, zinātniskās institūcijas un komersanti iesniedza pētniecības pieteikumus trešās atlases kārtas ietvaros.Ievērojot minēto, lai mazinātu administratīvo slogu, saglabātu uzraudzības procesa lietderību, kā arī nodrošinātu vienotu pieeju projektu īstenošanā un uzraudzībā ar citu Eiropas Savienības struktūrfondu un valsts budžeta pētniecības un attīstības programmu īstenošanas nosacījumiem, tostarp 1.1.1.1. pasākumu "Praktiskas ievirzes pētījumi", rosinām veikt grozījumus noteikumos Nr. 50, svītrojot 32.10.1. apakšpunktu, kas paredz aģentūrai veikt atkārtotu pētniecības organizācijas, pētījuma nesaimnieciskā rakstura un efektīvas sadarbības pārvērtēšanu pētniecības pieteikuma īstenošanas laikā. Papildus informējam, ka rosināto grozījumu rezultātā joprojām paliek spēkā noteikumu Nr. 50 53. punktā noteiktā norma, ka ar saimniecisku darbību nesaistītam pētniecības pieteikumam piešķirtais publiskais finansējums atmaksājams pilnībā, ja aģentūra pētniecības pieteikuma īstenošanas laikā vai piecus gadus pēc pētniecības pieteikuma īstenošanas termiņa beigām pēc pēdējā maksājuma konstatē, ka pētniecības pieteikums neatbilst šo noteikumu 2.1. un 2.4. apakšpunktā minētajam kritērijam.Rosinātie grozījumi no to spēkā stāšanās brīža piemērojami visiem pētniecības pieteikumiem, tostarp var tikt piemēroti pirmās, otrās un trešās pētniecības pieteikumu atlases kārtas ietvaros īstenotajiem pētniecības pieteikumiem.6) 2020. gada pirmā ceturkšņa beigās/otrā ceturkšņa sākumā plānots izsludināt pētniecības pieteikumu ceturto atlases kārtu, paredzot, ka zinātniskajām institūcijām un komersantiem ceturtās atlases kārtas pētniecības pieteikumu gala iesniegšanas termiņš būs 2020. gada otrā ceturkšņa beigās. Ņemot vērā līdzšinējo pieredzi, ka no pētniecības pieteikumu iesniegšanas brīža līdz pētniecības pieteikuma apstiprināšanai vidēji paiet 7 mēneši, ceturtās atlases kārtas ietvaros pētniecības pieteikumu īstenošanu varētu uzsākt indikatīvi 2020. gada nogalē vai 2021. gada pašā sākumā. Saskaņā ar šobrīd spēkā esošo noteikumu Nr. 50 31. punktu, kas nosaka, ka maksimālais pētniecības pieteikumu īstenošanas termiņš ir 36 mēneši, ceturtās atlases kārtas pētniecības pieteikumu īstenošana minētajā gadījumā tiktu noslēgta 2024. gada pirmajā ceturksnī. Ievērojot minēto, ir apdraudēta noteikumu Nr. 50 68. punkta izpilde, kas nosaka, ka aģentūra VIAA projektu īsteno ne ilgāk kā līdz 2023. gada 30. novembrim. Tādējādi, lai nodrošinātu savlaicīgu pētniecības pieteikumu īstenošanas pabeigšanu, kā arī visu pētniecības pieteikumu noslēguma rezultātu zinātniskās kvalitātes novērtējumu un lēmumu par izmaksu attiecināmību pieņemšanu ne vēlāk kā līdz VIAA projekta noslēgumam, t.i. 2023. gada 30. novembrim, nepieciešams veikt grozījumus noteikumu Nr. 50 31. punktā paredzot, ka ceturtās atlases kārtas ietvaros pētniecības pieteikumu īstenošanas maksimālais termiņš ir 30 mēneši un pētniecības pieteikuma īstenošanai jābūt pabeigtai ne vēlāk kā līdz 2023. gada 30. jūnijam.Skaidrojam, ka pētniecības pieteikuma īstenošanas termiņš noteikts minētajā apmērā, lai pēcdoktoranti varētu veikt pētījumus, tostarp sniedzot ieguldījumu iznākuma rādītāju sasniegšanā, kā arī, lai aģentūra līdz VIAA projekta noslēgumam veiktu virkni darbību pētniecības pieteikumu uzraudzības nodrošināšanai, kas noteiktas noteikumos Nr. 50, tajā skaitā: (a) nodrošinātu pētniecības pieteikumu noslēguma rezultātu zinātniskās kvalitātes izvērtēšanu, piesaistot Eiropas Komisijas ekspertu datubāzē vai līdzvērtīgā ārvalstu zinātnisko ekspertu datubāzē iekļautus ekspertus (turpmāk – EK eksperti) un (b) veiktu pētniecības pieteikumu noslēguma maksājumu pieprasījumu dokumentācijas pārbaudi, attiecināmo izmaksu apstiprināšanu un pārskaitīšanu uz pētniecības pieteikuma īstenotāja kontu.Izvērtējot līdzšinējo pieredzi pētniecības pieteikumu vidusposma rezultātu kvalitātes izvērtēšanas nodrošināšanai, secināms, ka no pētniecības pieteikuma īstenotāju vidusposma izvērtējumam nepieciešamās dokumentācijas iesniegšanas līdz EK ekspertu konsolidētā vērtējuma saskaņošanai vidēji paiet divi mēneši. Tādējādi, līdzvērtīgs laika periods (indikatīvi divi mēneši) būs nepieciešami arī noslēguma rezultātu zinātniskās kvalitātes izvērtēšanai, jo tiek piemērots tāds pats EK ekspertu piesaistes process kā pētniecības pieteikumu vidusposmā.Paralēli EK ekspertu noslēguma rezultātu zinātniskās kvalitātes novērtēšanai, aģentūra veiks pētniecības pieteikumu noslēguma maksājumu pieprasījuma dokumentācijas pārbaudi, lai EK ekspertu pozitīvi novērtēta noslēguma rezultātu zinātniskās kvalitātes novērtējuma gadījumā, indikatīvi nedēļas laikā veiktu pētniecības pieteikumam atbilstošo attiecināmo izmaksu apstiprināšanu un pārskaitīšanu uz pētniecības pieteikuma īstenotāja kontu. Savukārt, gadījumā, ja pētniecības pieteikums noslēguma rezultātu zinātniskās kvalitātes novērtēšanā saņems negatīvu vērtējumu vai EK eksperti būs norādījuši, ka pētniecības pieteikumā daļēji sasniegts sākotnēji plānotais un tas ir ietekmējis kopējo pētniecības pieteikuma mērķu sasniegšanu, aģentūra lems par izmaksātā finansējuma atgūšanu atbilstoši līgumam par pētniecības pieteikumu īstenošanu. Tādējādi, kā arī ņemot vērā to, ka pētniecības pieteikumu īstenotāji saskaņā ar Vadošās iestādes vadlīnijām Nr. 2.7. "Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014. - 2020. gada plānošanas periodā" pārsūdzēt aģentūras pieņemto lēmumu par izmaksātā finansējuma atgūšanu atbilstoši līgumam par pētniecības pieteikumu īstenošanu, nepieciešams paredzēt laika periodu pārsūdzību iesniegšanai un izvērtēšanai.7) Saskaņā ar spēkā esošo noteikumu Nr. 50 31. punktu pēcdoktorants pētījumu var īstenot maksimāli 36 mēnešus par kopējo attiecināmo finansējumu 133 806 *euro* (47. punkts). Savukārt, saskaņā ar noteikumu Nr. 50 48. punktu, pētniecības pieteikuma maksimālo kopējo attiecināmo finansējumu veido: a) pēcdoktoranta atalgojums 2 731 *euro* mēnesī, b) pētniecības, tīklošanās un mācību vienas vienības izmaksas 800 *euro* mēnesī un c) izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem, kas saskaņā ar vienas vienības izmaksu metodiku ir 185,83 *euro* mēnesī[[3]](#footnote-3).Bet, ņemot vērā ministrijas rosinātos grozījumus noteikumu Nr. 50 31. punktā, nosakot, ka pētniecības pieteikuma īstenošanas periods ceturtās atlases kārtas ietvaros būs 30 mēneši līdzšinējo 36 mēnešu vietā, nepieciešams veikt grozījumus tostarp noteikumu Nr. 50 47. punktā, paredzot, ka viena pētniecības pieteikuma maksimālais kopējais attiecināmais finansējums ir 111 504,9 *euro*, kas aprēķināts reizinot Nr. 50 48. punktā noteikto pētniecības pieteikuma viena mēneša izmaksu apmēru kopsummu ar plānoto maksimālo pētniecības pieteikumu ceturtās atlases kārtas īstenošanas termiņu, t.i. (2 731 *euro* + 800 *euro* +185,83 *euro*) \* 30 mēneši = 111 504,90 *euro*.Rosinātajiem grozījumiem nav ietekmes uz pētniecības pieteikuma iesniedzējiem, kas pieteikumus ir iesnieguši pirmajā, otrajā un trešajā pētniecības pieteikumu atlases kārtā, bet grozījumi būs saistoši pētniecības pieteikuma iesniedzējiem pētniecības pieteikumu ceturtā atlases kārtā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupā ir zinātniskās institūcijas, zinātnieki, zinātniskais personāls, augstākās izglītības institūcijas, Latvijas Republikas Uzņēmumu reģistrā reģistrēti komersanti. Aģentūra kā VIAA projekta īstenotājs. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu zinātniskajām institūcijām un komersantiem, kā arī aģentūrai (kā VIAA projekta īstenotājs) tiek samazināts administratīvais slogs, ko rada normatīvā akta nosacījumu izpilde saistībā ar pētniecības pieteikuma sadarbības partnera vēstules par gatavību piedalīties pētniecības pieteikuma īstenošanā pievienošanu pētniecības pieteikuma iesniegumam, kā arī atkārtota pētniecības organizācijas, pētījuma nesaimnieciskā rakstura un efektīvas sadarbības pārvērtēšana pētniecības pieteikuma īstenošanas laikā. |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai veiktu grozījumus noteikumos N. 50, nepieciešams veikt grozījumus Ministru kabineta 2016. gada 12. janvāra noteikumos Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi". |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Iekļauj informāciju atbilstoši instrukcijas 56.1. apakšpunktam | Iekļauj informāciju atbilstoši instrukcijas 56.2. apakšpunktam | Iekļauj informāciju atbilstoši instrukcijas 56.3. apakšpunktam.Ja attiecināms, iekļauj arī informāciju atbilstoši instrukcijas 56.3.1., 56.3.2. un 56.3.3. apakšpunktam | Iekļauj informāciju atbilstoši instrukcijas 56.4. apakšpunktam.Ja attiecināms, iekļauj arī informāciju atbilstoši instrukcijas 56.4.1. un 56.4.2. apakšpunktam |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Noteikumu projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – norāda informāciju, kas minēta instrukcijas [57.1](https://likumi.lv/doc.php?id=203061#n57.1). apakšpunktā un kas jau tika norādīta arī [V sadaļas](https://likumi.lv/doc.php?id=203061#n5) [2. punktā](https://likumi.lv/doc.php?id=203061#p2) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Iekļauj informāciju atbilstoši instrukcijas 58.2. apakšpunktam | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktam |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem varēs līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>.Pēc noteikumu projekta spēkā stāšanās Izglītības un zinātnes ministrija kā atbildīgā iestāde un aģentūra kā ES fondu finansējuma saņēmējs informēs tos pētniecības pieteikumu īstenotājus, kurus skar tiesību akta projektā paredzētās izmaiņas.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi pasts@izm.gov.lv. |
| 3. | Sabiedrības līdzdalības rezultāti | Partneru un ieinteresēto organizāciju izteiktie iebildumi un priekšlikumi tiks analizēti un iestrādāti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija kā atbildīgā iestāde.Aģentūra kā ES fondu finansējuma saņēmējs.Pētniecības pieteikumu iesniedzēji – Zinātnisko institūciju reģistrā reģistrētas zinātniskās institūcijas un Latvijas Republikas Uzņēmumu reģistrā reģistrēti komersanti – kā pētniecības pieteikumu īstenotāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.Noteikumu projektu izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.Projektu izpilde nodrošināma pieejamo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

A. Žilinska, 67047897

Antra.Zilinska@izm.gov.lv

1. Ministru kabineta 2019.gada 7.maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai". [↑](#footnote-ref-1)
2. Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai". [↑](#footnote-ref-2)
3. Vienas vienības izmaksu standarta likmju aprēķina un piemērošanas metodika Eiropas Reģionālās attīstības fonda darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts”” īstenošanai (Pēcdoktoranta pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem), pieejama: <https://www.esfondi.lv/upload/00-vadlinijas/1.1.1.2.adm.pdf> [↑](#footnote-ref-3)